întregiri la o fotografie istorică 


Dan Toma Dulciu 

Una dintre cele mai interesante fotografii de epocă, înfăţişând pe I. L. 
Caragiale, George Coşbuc şi Alexandru Vaida-Voevod (împreună cu soţia), 
grup în care apare şi avocatul D. Ciuta, a iscat încă de la început câteva 
controverse, mai ales cu privire la locul unde a fost făcută fotografia şi contextul 
propriu-zis. 



Caragiale, Coşbuc, împreună, în anul 1911 

Iniţial, fotografia a fost prezentată într-un Almanah al ziarului Patria, din 
Craiova, tipărit în anul 1912 la Librăria şi Tipografia „Sache Pavlovici”, sub 
îngrijirea jurnalistului DemE. Petrescu. 

Recent, profesorul Radu Mârza 1 a analizat cu atenţie imaginea devenită 
celebră, elucidând o parte din necunoscutele acesteia, arătând că ” Fotografia a 
circulat încă în epocă, inclusiv sub formă de carte poştală ilustrată... ”. 


1 Radu Mârza, O fotografie de la Karlsbad, 2 septembrie 2017, https://peregristorii.wordpress.com/2017/09/02/o- 

Eminentul istoric clujean, menţionând identitatea personajelor din fotografie 
’Y <de la stânga la dreapta) George Coşbuc, doamna Elena (Lencica) Vaida Voevod, 
medicul bistriţean Demetriu Ciuta, Alexandru Vaida Voevod, Ion Luca Caragiale. 
Fotografia a fost făcută pe o terasă din Karlsbad, cândva în luna iunie 1911 ”, 
rezolvă a necunoscută importantă a acestei fotografii, demonstrând că scena 
impresionantului tablou o reprezintă Terasa Kafe Kaiserpark. 

De altfel, localizarea imaginii în decorul de la Karlsbad, precum şi 
datarea, erau vag cunoscute, de multe decenii, fiindcă fotografia a circulat cu 
următoarea legendă explicativă: 

La rândul meu, fructificând această valoroasă resursă documentară, care 
este presa vremii, am căutat să stabilesc cronologia acestei fotografii, 
descoperind, printre altele, că ea a mai fost publicată în paginile ziarului 
Chemarea 2 , în numărul omagial al ziarului, dedicat împlinirii vârstei de 50 de 
ani de viaţă ai lui Al.Vaida-Voevod. 

Deşi sărbătoritul putea să îndrepte ulterior eroarea redacţională, conform 
căreia fotografia reprezintă pe ,f)omnul Vaida- Voievod, la Sângeorz, în 
tovărăşia lui Coşbuc şi Caragiale”, acesta - probabil din politeţe - nu a 
reacţionat pentru a îndrepta explicaţia greşită. 

De unde provine însă această localizare greşită 3 ? Unul dintre personajele 
din imagine, pe numele său Demetriu Ciuta, doctor în drept (şi nu medic, cum 


2 ” Chemarea ”, An VII, nr. 9, din 28 febr. 1932, p. 12. 

3 'fotografia a fost făcută în staţiunea Sângeorz-Băi, unde medicul Ciuta avea o vilă-sanatoriu", cf. Lucian 
Valea, Opere , voi. IV. Pe urmele lui George Coşbuc. Cluj-Napoca, Ed. Limes, 2012, p. 205 (apud Radu Mârza, 
op. cit.) 


2 






mai este uneori confundat), stabilit la Bistriţa 4 , are oarece legături 
conjuncturale cu localitatea Sângeorz. Cum îi spune de altfel şi numele, 
Sângeorz-Băi a fost o veche şi renumită staţiune balneară, ale cărei ape 
minerale erau cunoscute încă din anul 1818. 

Izvoarele cu proprietăţi curative au fost captate însă mai târziu, în anul 
1858, prin investiţiile făcute de edilii locali, în proprietatea cărora se aflau 
aceste resurse naturale, aceştia realizâns instalaţii atât pentru băi calde, cât şi 
reci. Abia în anul 1879 s-a constituit Societatea „Hebe”, de către o mână de 
investitori români, exploatând aceste băi în antrepriză, pe timp de 25 de ani. 

împlinindu-se termenul contractual, societatea s-a desfiinţat, exploatarea 
băilor revenind iarăşi primăriei acestei localităţi (1905-1910). 

Gospodarii comunei, nereuşind probabil să le rentabilizeze, au renunţat la 
exploatarea acestora, încât la data de 24 septembriel911 un grup de 7 asociaţi 
români constituie o nouă societate „Hebe” (cu un capital iniţial de 200.000 
coroane, format din 1.000 de acţiuni a 200 coroane fiecare), preluând în 
antrepriză, prin licitaţie publică, pe o durată de 50 de ani, exploatarea izvoarelor 
şi a stabilimentului balnear Sângeorz-Băi. 

La adunarea generală a acţionarilor, care a avut loc la Bistriţa, Dr. 
Demetriu Ciuta a fost ales preşedinte al direcţiunii Societăţii ,Jbebe ”, cu sediul 
în Năsăud. 

Avocatul Ciuta, doctor în ştiinţe juridice, era însă cunoscut mai ales 
pentru implicarea sa activă în mişcarea naţională, apreciat de mai toţi 
intelectualii români din Transilvania, şi nu numai. 

Coroborându-se informaţii preluate din amintirile lui Al. Vaida-Voevod, 
publicate în anii din urmă, unii autori au avansat ipoteza conform căreia 


4 Două clădiri din Bistriţa îşi leagă numele, conform folclorului urban, de persoana lui Demetriu Ciuta: Poşta 
Veche şi clădirea în care a funcţionat, înainte, Biblioteca Judeţeană. Se spune că aceste două clădiri erau ale lui 
şi au ajuns, ulterior, în posesia statului. 

fotografia în cauză ar fi fost realizată pe terasa Hotelului Loib Central , fiindcă 
hotelul este menţionată în câteva texte memorialistice. 5 

în continuare, doresc să prezint câteva explicaţii privitoare la această 
frumoasă fotografie demnă de un album al istoriei literare. 

în primul rând, îmi propun să stabilesc veridicitatea informaţiilor cuprinse 
în textul explicativ, cel care dezvăluie trei elemente de identificare importante: 
cine sunt personajele, în ce epocă a fost făcută fotografia şi unde ? 

Acest aspect are relevanţă, fiindcă textul cu caracter explicativ putea să fie 
unul apocrif, inducând un anume grad de confuzie, nu atât cu privire la 
identitatea personajelor, cât mai ales referitor la datarea şi localizarea scenei 
surprinse de fotograf, în condiţiile în care Al. Vaida-Voevod nu a contestat 
viabilitatea legendei care a însoţit fotografia publicată de ziarul ” Chemarea”, în 
anul 1932. 

în această situaţie, pentru analiza grafologică a înscrisului, am procedat la 
compararea textului respectiv cu o reproducere a unui text martor, o dedicaţie 
existentă pe o fotografie dăruită de I.L.Caragiale lui Octavian Goga, datând de 
asemenea din anul 1911. 


5 Alexandru Vaida Voevod, Memorii. Prefaţă, ediţie îngrijită, note şi comentarii de Alexandru Şerban, voi. I. 
Cluj-Napoca, Ed. Dacia, 1994, p. 211-212; Buta, Mircea Gelu (coord.), Cu gândul la George Coşbuc (Arhivele 
Bistriţei. Anul I, Fasc. 4). Cluj-Napoca, Presa Universitară Clujeană, 2016, p. 79. 

Analiza grafologică a înscrisului de pe fotografie cu specimenul martor 

Pe ambele fotografii, milesimul 1911 are un format grafic identic, cu trei 
puncte situate deasupr cifrei 1, cu codiţa cifrei 9 redată abrupt spre stânga. De 
asemenea, iniţiala ”C” (incipit al cuvântului Caragiale) este redată asemănător 
în ambele fotografii. 

După cum se poate lesne observa, în ambele fotografii avem de-a face cu 
scrisul lui Caragiale 6 . Or, acesta, martor ocular, nu putea să consemneze 
inexactităţi pe fotografia de la Karlsbad şi nici scrisul nu a fost adăugat de un 
eventual posesor ulterior al fotografiei. 

Acestea fiind deja lămurite, vom analiza în cele ce urmează unele 
chestiuni de detaliu, care să lumineze oarecum culisele scenei surprinse de 
aparatul de fotografiat. 

Printre subiectele care ne interesează, vom începe cu problema unei datări 
mai exacte a fotografiei, nu prin expertizarea tehnică a acesteia ci prin 




] 


6 https://evz.ro/caragiale-cosbuc-poet-goga.html (accesat 06.06.2020) 

coroborarea unor aspecte de conjunctură, pe care documentele de epocă ni le-au 
pus la dispoziţie. 

1. Datare 

Una dintre primele chestiuni care m-au preocupat este stabilirea perioadei 
în care grupul fotografiat - Coşbuc, Caragiale, familia Vaida-Voevod, dr. Ciuta - 
s-a aflat efectiv la Karlsbad. Aceasta a presupus consultarea listei de cazare în 
hotelurile din Karlsbad, respectiv consemnări ale presei de limbă română, din 
Transilvania. 

George Coşbuc. Referitor la prezenţa lui George Coşbuc în hotelurile din 
Karlsbad, avem înregistrări doar pentru anii 1912 (sosit la data de 6 Iunie/19 
Iunie 1912, cazat la Hotel Post , Egerstrasse, 1 pers.) şi 1913 (sosit la 2 
August/15 August 1913, cazat la Hotel Post, Egerstrasse, 1 pers.). Putem 
presupune faptul că şi în anul 1911 poetul s-a cazat tot la Hotel Post ! Să 
reţinem acest nume de hotel! 

5 

Totuşi, pentru detalii referitoare la anul 1911, va trebui să răsfoim şi presa 
vremii din ţara noastră. Astfel, în ziarul ” Românul” din Arad 7 , datat 19 Iunie/2 
Iulie 1911, găsim un scurt anunţ, prin care redactorii mulţumesc lui George 
Coşbuc pentru trimiterea unei frumoase poezii: ” Iubitului nostru poet, care de 
prezent petrece la. Carlşbad , îi trimitem adânca noastră mulţumită şi rugăm pe 
bunul Dumnezeu să ni-l ţină deplin sănătos încă mulţi fericiţi ani! "Aşadar, la 
începutul lunii Iulie 1911, poetul, adăugând ca titlu de nobleţe intelectuală 
particula Profesor, se mai afla încă la Karlsbad ! 


7 Duminecă 19 Iunie v./2 Iulie n., 1911, nr. 134, p.7 

Nr. 226. 


Karlsbader Kurliste 


Ausgegeben Samstag. den 8. Juni ISI2. 

_ Baciul radercl H«na Palier, Karlsfcad. 


Par 

teien- 

Zahl 

ffaaae " «<* Blând 

OewShnlicher 

Aufenthaltaort 

Wo ii n ti n g hl er 

Per’ 

sonen- 

Zahl 

16471 ' 

16472 

16473 

Angemcldet am 6. Juni 1912 : 

Herr Georg [Cosbuc,] Professor . . . 

Herr ErnM Mattausch, < !utsbesitzer 

Herr Wilholm Silber, Knufmann, mit ] 

Bukarest 

Neuzedliseh 

Hotel Post. Egerstrase® 
dto. 

21083 

; 


Dl. ”Georg Cosbuc”, profesor Lista de oaspeţi din 6 Iunie/l9 Iunie 1912 

Pe de altă parte, este important de cunoscut data la care a luat sfârşit 
sejurul lui George Coşbuc, în anul 1911. Şi în această situaţie, presa din ţara 
noastră ne oferă detalii semnificative, mai ales redacţia ziarului arădean 

7 5 

O 

” Românul ”, unde poetul publica multe din creaţiile sale. Astfel, ediţia aceluiaşi 
ziar, din data de 26 iunie/9 iulie 1911, informează cititorii asupra programului 
poetului: G. Coşbuc, întorcându-se de la băi, a stat câteva zile la Viena, apoi a 
plecat spre Transilvania - Joi, 23 Iunie/6 Iulie 1911 - intenţionând să rămâne 
peste vară în ţară, pentru a finaliza traducerea capodoperei lui Dante - Divina 
Comedie. 

Cu două zile mai înainte, la data de 21 Iunie/4 Iulie 1911, G. Coşbuc se 
întâlnise la Viena cu Directorul General al Poştei Române, Lt. Col. Verzea, 
precum şi cu dr. Iuliu Maniu, iar seara - în cadrul unei întâlniri private - cu 
reprezentanţii coloniei române din capitala Imperiului: dr. St. N. Ciurcu, dr. Gh. 
Moroianu, dr. Mihai A. Popovici, părintele Virgil Cioban, prof. C. Nedelcu. 

Putem spune, prin urmare, că G. Coşbuc a locuit la Karlsbad până în data de 
3 iulie 1911, apoi a plecat spre Viena, unde a petrecut câteva zile. 


8 Românul, An I, Duminică 26 iunie /9 iulie, nr. 139, p. 7 

I.L. Caragiale Ca şi în cazul lui G. Coşbuc, în lipsa unei înregistrări 
oficiale în scriptele hoteliere din Karlsbad, am apelat la alte surse documentare. 
Printre acestea, Scrisoarea lui Caragiale, adresată lui Paul Zarifopol, datată 
marţi, amiezi, 31 Mai/13 Iunie 1911, prin care îi comunică faptul că ” mâine 
miercuri dim. 9.20 plec, prin Dresda, la Karlsbad ”, invitându-1, din punctul meu 
cam tardiv 9 , adică de pe o zi pe alta, şi propunându-i să se întâlnească în 
vagonul restaurant al trenului având ca destinaţie Karlsbad. 

Aşadar, I.L. Caragiale soseşte la Karlsbad miercuri 1 Iunie/14 Iunie 1911, 
stând aici doar 3 zile, cum rezultă din acest text memorialistic, redactat de G. 
Coşbuc în anul 1912. 10 

în acelaşi document, poetul dezvăluie faptul că, în 1911, prietenul său, 
scriitorul I.L. Caragiale, a tras la Hotelul Kroh din Karlsbad, aflat pe Strada 
Parkului (Parkstrasse ), adică pe aceeaşi stradă unde se află şi Hotelul Kaiser 
Josef, unde era cazat şi avocatul Ciuta. 

Acest hotel aparţinea familiei Kroh (Maria şi Hans), fiind dotat cu o sală de 
citit, pe placul lui Caragiale. 



Hotel Kroh 


9 Caracterul formal al invitaţiei este evident: nu poţi să trimiţi marţi pe la amiază o scrisoare şi o invitaţie, 
stabilind o întâlnire pentru a doua zi dimineaţa. De altfel, căutând în evidenţele sosirilor turistice din Karlsbad, 
nu am găsit numele Paul Zarifopol, în schimb fratele său, Ştefan Zarifopol, din oraşul Roman, apare ca un 
constant oaspete al staţiunii. 

10 Publicat în Revista Flacăra , nr. 36/1912 

După cum îşi aduce aminte Coşbuc (numit de Nenea Iancu, într-una din 
scrierile sale: tu, dulce poet Coşbuc, nobil copil din poporul Năsăudului 11 ) 
dramaturgul propune efectuarea unei vizite în Germania, în anul 1912, urmând 
să stea la un prieten, pentru vre-o două-trei zile. 

Poetul din Hordou relatează că dramaturgul exilat la Berlin sosise în 
staţiune nu de dragul apelor fierbinţi, ”pe care nu voia nici măcar să le guste, ci 
numai ca să se plimbe”. în plus, pe lângă scopuri politice, sau de relaxare, 
Caragiale ajunge la Karlsbad pentru a se întâlni cu George Coşbuc, voind să îl 
consulte asupra unei noi creaţii, inspirate din literatura antică. 

I.L.Caragiale nu a stat decât trei zile la Karlsbad, precizează Coşbuc, 
acolo întâlnindu-se ”cu alţi şi cu alţi oameni”, punând la cale soarta tronului 
habsburgic, împreună ”cu foarte mult de el iubitul dr. Vaida ”, fiindcă mai spune 
Coşbuc,” foarte mult îi plăcea în anii din urmă să se ocupe cu trebile politice 
ale românilor din Ungaria şi mai ales să puie la cale cu doctorul Vaida, mai în 
glumă, mai cu dinadinsul, soarta tronului habsburgic 

Cine să fie aceşti ”alţi şi alţi oameni ” ? După cum relatează ziarul 
” Tribuna ”, din data de 26 Iunie/9 Iulie 1911, putem doar bănui: P. P. Carp, 
preşedintele Consiliului de Miniştri român, plecat la Karlsbad, al cărui interimat 
îi este asigurat de Titu Maiorescu, ministru de externe. Dimitrie Sturdza, fost 
preşedinte de consiliu, se tratează însă la Reichenau. La rândul lui, profesorului 
A. C. Cuza, care zăcea bolnav de nefrită, medicii îi prescriu o cură la Karlsbad, 
pe care pacientul promite să o urmeze în cursul lunii Iulie 1911. Doar Dr. Sextil 
Puşcariu, profesor universitar în Cernăuţi şi colaborator al ” Tribunei ” s-a stabilit 
peste vară în Bran. 

Dr. Al. Vaida-Voevod Despre prezenţa în staţiune a cunoscutului apărător 
al drepturilor noastre naţionale, dr. Al. Vaida-Voevod, deputat în Parlamentul de 
la Budapesta, acelaşi ziar ” Românul” , în numărul din 29 mai / Îl iunie 1911, 

11 I.L.Caragiale, Rărunchii naţiunii , în ’7. L. Caragiale , Opere, Articole Politice şi opere dramatice ”, voi. V, 
Bucureşti, 1938, p.110 

12 Tribuna , An XV, nr.139, din 26 iunie/9 Iulie 1911, p. 7 

precizează: ” Arad 28 Mai st. v.: Dr. Mexandru Vaicla- Voevod a sosit la, 

Carlşbad , reluându-şipractica sa ca medic la acel stabiliment de cură. Adresa 

13 

d-lui este: Karlsbad-Marktplatz. Haus Zawojschi. ” 

Ca de obicei, în perioada vacanţei parlamentare, deputatul Al. Vaida- 
Voevod oferea consultaţii medicale mai ales turiştilor români, aflaţi în număr 
mare la băi. El sosise mai devreme decât oaspeţii săi: Coşbuc şi Caragiale. 

în continuare, vom încerca să prezentăm câteva consideraţii privitoare la 
prezenţa lui Alexandru Vaida-Voevod în acest oraş, el fiind mai ales cunoscut 
drept medic, şi mai puţin în calitate de om politic important al epocii. 

Se ştie că, începând cu anul 1909, dr. Al. Vaida-Voevod, profitând de 
vacanţa parlamentară, practica medicina la Karlsbad, pe timpul verii. A făcut 
acest exerciţiu profesional timp de câţiva ani, mai precis până când a fost 
concentrat, la izbucnirea războiului. în iama anului 1915/1916 a suferit o 
operaţie dificilă, dar a reuşit să îşi recapete sănătatea în scurt timp. 

Pentm a cunoaşte mai bine statutul său de medic, am cercetat din nou 
materialele de evidenţă documentară ale oraşului Karlovy-Vary, unde am găsit o 
Listă a medicilor staţiunii - Aerz.te Verzeichnis - datată 23 iunie 1917 14 . 

Această listă reproduce de fapt situaţia medicilor staţiunii, din anii 1914- 
1915, fiindcă acum majoritatea acestora (printre ei şi Alex. Vaida-Voevod) erau 
în serviciu militar 15 . 


13 Românul , An I, Duminică 29 mai(l 1 iunie), nr.l 17, p.7 

14 ”Auskilnfte ilber kurotliche Angelegenheiten, ortspolizeiliche usw. siehe Adressbuch der Stadt Karlsbad 1914- 
1915”.Tiză. Pentru informaţii despre problemele balneoclimaterice, poliţia locală etc., a se vedea Cartea de 
Adrese a oraşului Karlovy Vary 1914-1915. 

15 Jene Herren Aerzte, deren Namen mit einem * bezeinecht sind, waren zur Zeit der Herausgabe dieses 
Verzeichnisses zur Kriegdienstleistung einberufen Trad. Acei medici, ale căror nume sunt marcate cu un * au 
fost solicitaţi pentru serviciul militar în momentul publicării acestui director. 

Aerzte-V erzeichnis 

alphabetiscb geordnet, mit Angabe dir Wobnnng, der Ordiiiationszeit walirend dcr Saiscm und Forospreeb-Nuramer. 

.lene Herrcn Aerzte. d'eren Numen mit einem * bezeiebnet aind, waren zur Zeit dtr Hcrausgabe dierc* Verzeichnisaes 

zur Kriegsdienatîeistung cinberufen. 



Al. Vaida-Voevod Catalogul Medicilor din Karlsbad 

Ţinând cont de tabelul medicilor din anii 1914, am consultat şi Cartea de 
adrese a oraşului Karlsbad, din acelaşi an, pentru a stabili unde este locuinţa 
medicului Al. Vaida-Voevod. 


BbrejVBudt 

6e v 

KurflnM Knctebaî» 

1?14/1?15. 


Jiu Flu|trnov’ bee StaMrntc* auf tfrunb nintUdicn 
material* bcnrbcltct oom Kurantte unter Uliiaibeit 
Inmtlidier flâbllfdtcr ftmtcr, «Prcmlum* ber Knuf- 
l«utc unb bco ocnoffcnrdtnftlldien tVjlrfeeDerbnntv* 
in Karlabab. 


fttr oli(nUig« JrrtUnur ot-cr Ru»lnf[unocti aur* k«in< PcrantcporHmg mwtuomnwn 


pil» KcdiK rorbcliolliiii 


Carte de Adrese Oraşul balneo-climateric Karlsbad 1914-1916 

Dr. Alexander von Vaida-Voevod, medic şi doamna Elena, ”Haus Zawojski ”, Str. Markt nr.29 


Se poate observa din această listă adresa medicului român, în perioada 
1914-1915: ”Haus Zawojski” 16 . 

Fiind totodată şi o personalitate politică, chiar afişând cu vădită satisfacţie 
un rang nobiliar - Alexander von Vaida-Voevod, acesta şi-a ales o reşedinţă 
elegantă, pe măsură: Hotel Felix Zawojsky, construit în anul 1900, de către 
arhitectul K. Haybăk, în stilul Art Nouveau. 

El nu este însă singurul medic român care a profesat la Karlovy-Vary. De 
exemplu, printre membrii activi ai ” Asociaţiei pentru literatura română şi 
cultura poporului român”, înregistraţi ca atare în anul 1914 17 , întâlnim numele 
dr. Enea Nicola, medic la Carlsbad. 

Amintim printre românii din Karlsbad şi numele lui V. Cioban, primul 
paroh al Capelei române de la Viena, care, după terminarea studiilor la 
Facultatea de Medicină de la Viena , a renunţat la rasa preoţească şi a practicat 
medicina generală la Karlsbad, începând cu anul 1938, avându-şi cabinetul, 
inclusiv locuinţa, conform obiceiului vremii, aşa cum ne arată parafa de medic, 
pe care o aplica nu numai pe reţete, dar şi pe scrisorile particulare, la adresa: 
Dr. David Becher-Platz, în Haus ”Continental 

16 V. V. Tilea, care l-a cunoscut personal pe Al. Vaida-Voevod, scrie în ziarul Chemarea (anul VII, nr. 9, 28 
febr. 1932, p. 12) că medicul român avea aici cabinetul unde oferea şi consultaţii. 

17 în anul 1914, maiorul român în rezervă Banda Petru se stabilise cu domiciliul la Karlsbad. 

18 în 1911. Virgil Cioban se înscrie la Facultatea de Medicină din Viena. îşi întrerupe însă studiile în 1914, la 
declanşarea Primului Război Mondial, plecând ca medic pe frontul din Galiţia. în anul 1917 este dislocat în 
garnizoana Praga. Aici îşi reia studiile medicale, specializându-se în medicina legală. A obţinut un doctorat sub 
îndrumarea faimosului medic legist, prof. univ. dr. E. Hoffmann. 

Karlsbad (Karlovy-Vary) Hotel Felix Zawojsky. Locuinţa lui Al. Vaida-Voevod 


Dr. Demetriu Ciuta Aşa cum am mai spus, în principiu, pentru a afla 
data sosirii unui oaspete sau hotelul ori pensiunea unde au fost cazate persoanele 
venite la cură balneară într-o anumită staţiune/oraş, avem la dispoziţie un 
instrument util şi anume Lista de oaspeţi (Fremden Blatt), când este vorba de 
Viena, respectiv Karlsbader Kurliste, pentru Karlsbad, localitate aflată într-o 
provincie pe atunci aparţinând Imperiului Austro-Ungar. Dar, spre surprinderea 
mea, în listele de călători pentru luna Iunie 1911 nu am găsit decât numele dr. 
Demetriu Ciuta, avocat, cu domiciliul în Bistriţa, înregistrat la data de 25 mai/6 
iunie 1911, ca fiind cazat (o singură persoană) la Hotel Kaiser Josef, din strada 
Parkstrasse. 

Nr. 148. 


Karlsbader Kurliste 

Ausgegeben Donnerstag, den 25. Mai 1911, 

Par- | 

W o !i n ii ii k h I r r aonen- 

ZkI.I 

13831 

Riffi. Wioeenberjt l 

Kaiser Jostf, Purketrahn* 1 

dto. 1 


Par- 

teicn- 

Zahl 


X h ni i* u ii (I N I m n ii 


Angemeldct am 23. Mai 1911 : 

1079t ; i ran A unu Seidel, ltaufuiauuxKutt.il 
10797 Frâu Sabin «■ Roaenborg, Hcauiri-n* 
110798 Herr Dr. Demeîrm- Ciuta, \dvuka 

. 



Dr. Demetrius Ciuta Lista de oaspeţi 25 Mai/7 Iunie 1911 

Dr. Demetrius Ciuta este un oaspete convins al staţiunii Karlsbad, fiind 
înregistrat în evidenţele sosirilor în staţiune şi în anii anteriori, 1900 şi 1910, 
când se află la tratament şi odihnă, împreună cu soţia. 


Nr. 538. _ 

Karlsbader Kurliste 

Ausgegeben Mittwocb, den 10. August 1910. 


1 Par 
teien- 
! Zabl 

X a in «• 

ii ii il Stau ii 

GewShnlicher 
ÂufcnthaltHort | 

W o li ii ii n g li i e r 

Per- i 
soneu- 
| Zahl 

41016 

Angemcldet 

Herr Beamtcr T. 

am 8. August 1910: 
a jos Marsalko mit Fran 

j 


54451 | 

•41047 

Ida . . . 


Nyirogyhaza 

ITeine, Park9trasse 

2 ; 

Herr Priv. Fran; 

' Spitzer mit Frâu Janka 

Budapest 

Stadt Bremen. Markt 

2 1 

41048 

41049 

Frâu El la Willi 
Herr Kaufmann 

. i i Muller 

Rudolf Christian mit 

Hannover 

dto. 

l 

'41050 

Frâu An na 
Herr Advokat 1. 

>r. Demetrius iCiutal mit 1 

Ujpecs 

Kiel, Scli ii tzens trasee 

2 

41051 

Frâu Marin . . .. 

Herr K. H. BeamterWenzi Hawlisch m. 

Beszterczo (Bistritr) 

Drei Lerenen, Markt 

_ 

2 


Dr. Demetrius Ciuta Lista de oaspeţi din 10 August/24 August 1910 

339 17 
339 J8 

33929 
339 O 

33931 

33932 

33933 


Herr Kaufmann Jdkob Spiro mit Frau . 
Frâu Lehrer Regina Hnhn mit Toohter 

Mărie . . . 

Frau Mărie Ituln-l 

Herr Advocat Dr. Theodur tfiimli . . . 
Heir Advokat Dr. Demetrius iCiut-al . . 
FrSulein Musiklehreria Sophie llalui 
Herr Hermaun liaiilmuini mit Familie 
und Bedienang . ... . . 

- r-Lf _ -• _ 


Borkowice 

Muncheu 

Czabarowka 

D(<e.s 

Bistritz 

Wien 

Dortmund 


dto. 
dto. 

Grosskerzog, Kaiserstrasse 
Konig von Wflrttemberg, Gai tetizeile 
dto. 

Kanonc, Alte Wiese 
Hotel Kaiaerbad, Marienbaderstraaso 


Dr. Demetrius Ciuta Lista de oaspeţi din 25 August/7 Sept. 1900 


Pornind de la localizarea propusă de profesorul Radu Mârza: terasa Kafe 
Kaiserpark 19 precum şi cunoscând acum şi adresele unde locuiau personajele din 
fotografie, în anul 1911 (Caragiale - Hotel Kroh, situat în Parkstrasse, dr. 
Demetrius Ciuta - Haas Kaiser Josef, din strada Parkstrasse, G. Coşbuc - Hotel 
Post, situat în Eggerstrasse, dr. Al. Vaida-Voevod - Hotel Felix Zawojsky), 
putem spune că terasa unde s-au întâlnit personajele din fotografie se află într-o 
splendidă zonă înverzită a oraşului, situată în apropierea unora dintre locuinţele 
oaspeţilor români. 



Cafe Kaiser-Park 


19 Numele cafenelei este redat în cărţile poştale fie Cafe Kaiser-Park , fie Cafe Kaiserpark. 

Cafe Kaiser-Park, locul de întâlnire a lui Coşbuc, Caragiale et comp. 



Hotel Kaiser Josef- Strada Parcului ( Parkstrasse), aici este cazat dr. Ciuta 

în acel an, 1911, în Karlsbad s-a înregistrat un maxim de turişti, dintre 
toţi anii de dinainte de izbucnirea Primului Război Mondial: 70 935 persoane. 
Dintre aceştia, aproximativ 2800-3000 erau români, dintre care 2000 erau din 
Micul Regat . începând cu anul 1912, din cauza accentuatei inflaţii şi apoi, 
peste doi ani, din cauza războiului, numărul turiştilor a scăzut drastic. 

Iată cum descrie ziarul ” Românul” din 17/30 Iulie 21 1911 starea vremii în 
vara anului în care a fost realizată această faimoasă fotografie: 

"Aflăm că la Karlsbad în această staţiune balneară e o afluenţă 
extraordinară de lume, cum nu s'a mai pomenit. Aceasta din cauză că în Austria 
şi Germania domneşte o căldură sufocantă, aşa că lumea se refugiază în masă 
în regiunile răcoroase. Foarte multe persoane au rămas fără locuinţe, aşa că se 
văd numeroşi vizitatori dormind pe băncile grădinilor publice. Se plătesc 
preţuri enorme pentru camere de servitori, sau oricum ar fi ele. In general, din 
cauza acestei aglomeraţiuni, scumpetea tuturor lucrurilor este foarte mare. ” 

Privind cu atenţie din nou această fotografie observăm ţinuta 
personajelor, care nu par a fi afectate de o căldură toridă ba, dimpotrivă: G. 
Coşbuc poartă costum şi un pardesiu pe deasupra. Este de presupus că în ziua 
aceea a plouat, sau mesenii au fost fotografiaţi la o oră matinală, în nici un caz la 
prânz. 

Având în vedere programul medicului Al. Vaida-Voevod, care acorda 
consultaţii între orele 7-9 dimineaţa şi 14-16 după-amiaza 22 , în fiecare zi a 
săptămânii, deducem că fotografia a fost făcută probabil într-o zi liberă, cel mai 
probabil Duminica. 

Mai ştim faptul că maestrul Caragiale, sosit pe data de 14 iunie, stil nou, 
nu a stat decât trei zile în staţiune. De aceea, putem spune că întâlnirea de grup 
nu putea avea loc decât în prima Duminică, după sosire. Potrivit unui calendar 
din epocă, această probabilă primă Duminică a fost 18 Iunie stil nou ! 

20 Dr. Nicolae Vecerdea, Scrisori din Karlsbad, Gazeta Transilvaniei, nr.164, din 31 Iulie/13 Aug. 1916, p. 1-2 

21 Românul, An I, Duminică 17/30 Iulie 1911, nr. 156, p.8 

22 Vezi infra, p. 11 

în continuare, analizând şi alte detalii ale pozei, am mai putea să 
deducem că aceasta este făcută de către un fotograf ambulant, care i-a surprins 
pe meseni pe nepregătite, fără nici un aranjament al detaliilor, cum se întâmplă 
într-un atelier fotografic profesionist, întrucât George Coşbuc încearcă să îşi 
ascundă ruşinat ţigara, iar Caragiale este înfăţişat într-o poziţie de o lejeritate 
nefirească pentru un mesean: picior peste picior, mâna în buzunar ! 

Analizând, de asemenea, din punct de vedere psihologic, expresia feţelor 
celor din imagine, se poate deduce faptul că nu par foarte satisfăcuţi de 
insistenţa cu care sunt fotografiaţi într-un spaţiu public. 

Epilog 

în anul 2007, deci la aproape un secol de la data fotografiei, am făcut o 
vizită în Cehia, la Karlovy Vary, vechiul Karlsbad, reînviat miraculos, staţiune 
renumită pentru apele sale minerale binefăcătoare, singurele din Europa având 
sulf coloidal şi o mare densitate de ioni negativi, factori naturali benefici, 
similari celor de la Herculane, respectiv Căciulata. 

Karlsbad a fost o staţiune balneo-climaterică destul de familiară 

5 

românilor, începând cu un secol şi jumătate în urmă. Erau vremuri când cei mai 
bogaţi mergeau la cură, în fiecare vară, petrecându-şi concediul la Karlsbad, la 
Marienbad, la Baden sau la Hali. 

Primul vizitator român care a descris Karlsbadul este boierul oltean Barbu 
Ştirbei, el efectuând în perioada 1796-1797 o călătorie în apus 23 , descriind cu 
savoare atmosfera întâlnită aici. 

Nu este singurul conaţional care admiră această staţiune. Printre cei mai 
cunoscuţi amintim pe Al. Ghica, viitorul domnitor al Valahiei, care vizitează 


N. Iorga, Un boier oltean la Karlsbad in 1796-1797 Călătoria lui Barbu Ştirbei în Apus , Dezbaterile 
Academiei în 1906-1907, Memoriile Secţiunii Istorice, Tom. XXIX, p. 215- 231 

24 25 

Karlsbad , în anul 1832, Regina Elisabeta (Carmen Sylva) V. Alecsandri, 
Alexandru Ioan Cuza, N. Fleva, C.G. Costa-Foru, G. Coşbuc, I.L. Caragiale, O. 
Goga, ş.a. 

în anul 1855, Gh. Asachi dedică un imn Băilor de la Karlsbad , purtând 
data „iulie 1855”. Imnul a fost scrijelit pe o „tablă votivă”, fixată de 
municipalitatea staţiunii, printre altele similare, aflate la picioarele stâncii 
numite Parnas , faţă-n faţă cu noul templu protestant . 

Mari figuri culturale dar mai ales oameni politici români, persoane 
cunoscute , cum ar fi viitorul Patriarh al României, Miron Cristea , primi 
miniştri, precum D.A. Sturza (1905), magnaţi ai industriei, precum D. 
Mociomiţa (1928), diplomaţi (Alex. Em. Lahovary) obişnuiau să îşi petreacă 

90 

vacanţele la Karlsbad, unii chiar s-au căsătorit în această staţiune 

Revin la şirul gândurilor, spunând că, încă în urmă cu 3 lustri de viaţă, 
când am vizitat această renumită staţiune balneo-climaterică, aflată în partea de 
vest a Cehiei, am fost impresionat de aspectul ei de înaltă clasă, şi dintr-o dată 
mi-am adus aminte de Sinaia, Bad-Ischl sau Baden, de multe alte staţiuni 
frecventate în decursul vremii de vizitatori români. 

încă de pe atunci, care va să zică în 2007, toate hotelurile, pensiunile şi 
restaurantele din Karlsbad arătau impecabil, ca în vremurile de mare strălucire 
de odinioară, ridicându-se la nivelul sau chiar deasupra unor stabilimente 
balneare renumite din Austria, Germania, Italia sau Franţa. 


24 cf. Jean de Carro, Almanach de Karlsbad, , Prague, 1836, p.25) 

25 în anul 1867, Elisabeta, soţia Pricipelui Carol al României vizitează Karlsbad, împreună cu mătuşa sa, Elena, 
marea ducesă a Rusiei. Câţiva ani mai târziu, la moartea unicei sale fiice, prinţesa Maria, Elisabeta de Wied face 
o cruntă depresie şi pleacă, în 1874, să se trateze la Franzensbad , în apropiere de Karlsbad şi Marienbad, 
celebrele staţiuni de tratament din Boemia. 

26 Cf. La termele de Karlsbad , în Gheorghe Asachi, ” Opere ”, /, ediţie critică şi prefaţă de N. A. Ursu, Ed. 
Minerva, 1973, p. 233. 

27 Principele Ferdinand îşi făcea în fiecare an cura la Karlsbad. 

28 ” Miron Cristea, preot, din Hermanstadt ”, este menţionat la data de 19 iulie 1907 în lista de turişti veniţi la 
tratament, fiind cazat la Zentralhotel Loib din strada Teatergasse , de asemenea viitorul patriarh revine la 
Karlsbad, pentru obişnuita cură de tratament, la 14 septembrie 1915, cazându-se la acelaşi hotel. 

29 La Arhivele Naţionale , Fondul Argetoianu, găsim printre alte scrisori dovedind preferinţa familiei Argetoianu 
pentru această staţiune, următorul anunţ: Contele şi contesa Nicolae Talevitch, generalul Argetoianu şi soţia 
anunţă căsătoria religioasă a copiilor lor Clemenţa N. Talevitch şi Jean (Ion) Constantin Argetoianu, care a 
avut la Karlsbad la 25 iulie 1897. 

în continuare, vreau să evoc povestea unui hotel celebru, al cărui nume 
deocamdată nu îl amintesc, deşi acesta exista pe vremea în care Coşbuc şi 
Caragiale îşi beau liniştiţi berea pe terasa unui hotel din această minunată 
staţiune. 

5 

La acest hotel s-a cazat George Coşbuc, în anii 1911, 1912 şi 1913 ! Este 
situat în chiar Centrul Spa al staţiunii Karlsbad, înspre zona de afaceri. în 
prezent, de la ferestrele hotelului se pot urmări în fiecare an diverse evenimente, 
precum Festivalul Internaţional de Film, celebru în toată Europa, de talia celui 
de la Berlin, de exemplu. 

în toate ghidurile de turism, acest hotel este cotat drept una dintre 
destinaţiile şi atracţiile populare ale staţiunii. 

Hotelul a fost construit în anul 1893, pe Gartenzeile 
(acum strada Zahradnl) de lângă râul Teplâ, un fel de Corso, care păstrează în 
integralitatea sa clădirile originale ale secolului al XLX-lea, cele mai frumoase şi 
reprezentative clădiri. 

Hotelul a fost deţinut de Anton Schwabb, apoi acesta a fost cumpărat şi 
exploatat de Karl Wacker şi Mărie Zeinar, schimbându-i o perioadă denumirea 
în Hotel „Erzherzog Albrecht”. 

După primul război mondial, mai exact în anul 1921, hotelul a fost 
cumpărat de societatea pe acţiuni Duchcovsko-podmokelskă drăha, care şi-a 
extins activitatea în special în domeniul mineritului, aceasta stabilindu-şi sediul 
chiar în hotel, până în 1932. 

După anul 1945, când bunurile companiei amintite au fost naţionalizate, 
până la începutul anilor 60, a secolului trecut, aici a fost sediul companiei de stat 
care opera în domeniul mineritului. 

Ulterior, în prima decadă de după anul 1990, clădirea a redevenit 
pensiune. Acum ea aparţine companiei Sokolovskă uhelnă AS, care a renovat 
total clădirea, sporind capacitatea de cazare, modemizând-o, transformând-o în 
hotel, primind turişti din toate colţurile lumii. 

Odată cu refacerea utilităţilor, este adăugat un restaurant, întregul 
complex devenind o locaţie exclusivistă a staţiunii Karlovy Vary, dispunând de 
o capacitate de 32 de camere, cu toate dotările necesare unui modem hotel. 

Aproximativ 5.000 de oaspeţi din întreaga lume sunt oaspeţii hotelului, în 
fiecare an, fiind administrat de o filială a companiei ”Sokolovske uhelne, 
prăvnî” 

Bănuiţi cumva de ce v-am prezentat aceste date aparent banale ? Ei, bine 
pentm că aici se caza G. Coşbuc când vizita staţiunea şi destul de probabil şi în 

anul 1911, fiindcă firma acestui cunoscut şi apreciat hotel este. 

”ROMANIA”, brand atrăgător, cunoscut şi apreciat de Poet. 

Sub acest nume hotelul funcţionează şi în prezent, deşi a avut două 
perioade de întrempere. 

în anul 1905, Hotel România împreună cu Hotelul Poştei (loc de cazare al poetului G. Coşbuc în anul 1912) 

în perioada în care Mărie Zeinar şi Karl Wacker deţineau acest hotel, el 
era considerat unul de înaltă clasă, deschis tot timpul anului, având lift, lumină 
electrică şi centrală de încălzire proprie. 

Schimbarea numelui în Prinţul moştenitor Albrecht (Erzherzog Albrecht) 
a făcut ca acesta să nu mai fie asa de frecventat de către turiştii români. 

5 5 

După dezmembrarea Imperiului Austro-Ungar, când Boemia este 
integrată Ceho-Slovaciei, numele Erzherzog Albrecht cade în desuetudine, 
hotelul revenind la vechea denumire: ROMÂNIA. 

Să nu uităm că, după 1918, ţara noastră avea graniţă comună cu 
Cehoslovacia, chiar semnase cu aceasta o alianţă, cunoscută în istorie drept 
Mica Antantă, destrămată în anul 1938, după Acordurile de la Munchen. 

Nu întâmplător, tot în Boemia, şi tot în triunghiul de aur al staţiunilor de 
odihnă şi tratament al Cehiei de azi, la Marienbad (Marianske Lazne) se află un 
alt faimos hotel de lux, purtând un nume ce evocă şi meleagurile noastre: Hotel 
Danubius, chiar un complex splendid se numeşte Danubius Spa Health Resort, 
situat în Piaţa Goethe. 

în prezent, la recepţia Hotelului Romania se află în permanenţă o 
angajată care vorbeşte limba română, fiind gata să primească, precum odinioară, 
sute şi sute de turişti veniţi de pe meleagurile noastre, în fiecare sezon. 

Viena 

06.06.2020 

Cineva face, în sfârsit, reclamă tării noastre !!! 

7 , 7 9 

Hotel ROMANA, în zilele noastre, la Karlsbad - Cehia 

